钦定古今图书集成/理学汇编/文学典/第199卷 > 《跋何水曹集后》前人
## 钦定古今图书集成/理学汇编/文学典/第199卷 > 《跋何水曹集后》前人

《隋·经籍志》、唐《蓺文志逊集》皆八弓，晋天福本但有诗
两㢧，今世传本是也。独春明宋氏有旧本八㢧特完，
因借传之。然少陵尝引“昏鸦接翅归，金粟裹搔头”等
语，而此集无有，犹当有轶者。集中若“团团月隐洲，轻
燕逐风花”、“远岸平沙合，连山远雾浮”、“岸花临水发，江
燕绕樯飞”、“游鱼上急濑，薄云岩际宿”等语，子美皆采
为己句，但小异耳，故曰“能诗。”何水曹信非虚赏。古人
论诗，但爱逊“露滋寒塘草，月映清淮流”，及“夜雨滴空
阶，晓灯暗离室”为佳。殊不知逊秀句若此者殊多，如
《九日侍宴》云：“疏树翻高叶，寒流聚细纹。日斜迢遰宇，
风起嵯峨云。”《答高博士》云：“幽蝶弄晚花，清池映疏竹。”
《还度五洲》云：“萧散烟霞晚，凄清江汉秋。”《答庾郎》云：“蛱
蝶萦空戏。夕《望江桥》云：水影漾长桥。”《赠崔录事》云：“河
流绕岸青，川平看鸟远送行”云：“江暗雨欲来，浪白风
初起。”庾子山辈有所不逮，其警语尚多，如《早梅》云：“枝
横却月观，花绕凌风台。”《铜雀妓》云：“曲中相顾起，日莫
松柏声。”句殊雄古，而颜黄门谓其“每病辛苦，饶贫寒
气”，无乃太贬乎？阴铿风格流丽，与孝穆、子山相长雄
乃沈、宋近体之椎轮也。政和二年九月十五日于河
南右军官舍校